open-index/open-wikipedia-markdown huggingface dataset:
Καραντανία

μικρογραφία|Χάρτης της Καραντανίας, 800 μ.Χ.
Η **Καραντανία** ήταν ένα από τα πρώτα κρατικά μορφώματα των Σλάβων στον Ευρωπαϊκό χώρο στα μέσα του 7ου αιώνα.

## Επικράτεια
Εντοπίζεται στις υπώρειες των Ανατολικών Άλπεων και καταλάμβανε εκτάσεις της σημερινής Στυρίας, του ανατολικού Τυρόλου και της βόρειας Σλοβενίας με κέντρο τη σημερινή Καρινθία και πρωτεύουσα το Karnburg.

## Κρατική οργάνωση
Η κρατική εξουσία είναι  ανεπτυγμένη με βασιλική οικογένεια η οποία ασκεί την εξουσία. Ο λαός απλώς επικύρωνε την διαδοχή στο θρόνο.

## Ο εκχριστιανισμός των Καραντανών
Οι απαρχές διείσδυσης του εντοπίζονται στις αχές του 7ου αιώνα. Γύρω στα 740 όταν οι Άβαροι επιτέθηκαν, ο ηγεμόνας του κράτους Boruth καταφεύγει στους Βαυαρούς. Αυτοί αφού αντιμετώπισαν επιτυχώς τους Άβαρους, έθεσαν υπό την προστασία τους Καραντανούς και το κράτος τους. Στην πραγματικότητα έγινε προτεκτοράτο τους, έμμεσα των Φράγκων κι επειτα των Γερμανών. Ενδεικτικό της εξάρτησης αυτής ήταν ότι πήραν όμηρους μέλη της ντόπιας αριστοκρατίας στη Βαυαρία. Μεταξύ αυτών και ο γιος του Boruth, Gorazd και ο ανιψιός του Hotimir.
Ο Boruth θα ζητήσει να τους εκχριστιανίσουν, όπως κι έγινε, ενώ ο ίδιος δεν ασπάστηκε τη χριστιανική θρησκεία. Το 748 πεθαίνει και ο Gorazd τον διαδέχεται και το 751 ο Hotimir , ο οποίος επιδίδεται στον εκχριστιανισμό των συμπατριωτών του. Η Καραντανία θα αποκτήσει τον πρώτο της χωρεπίσκοπο, τον Μόδεστο, ενώ δημιουργούται τα πρώτα μοναστήρια και οι πρώτοι ναοί. Τρεις φορές θα εξεγερθούν οι παγανιστές γεγονός που θα αποσαρθρώσει την εκκλησιαστική ιεραρχία της Καραντανίας. Η τελευταία εξέγερσή τους κατεπνίγει από τους Βαυαρούς το 772. Ο ηγεμόνας Waltuncua θα απευθύνει αίτημα στον Αρχιεπίσκοπο του Σάλτσμπουργκ Βιργίλιο να του στείλει ιερείς. Στα τέλη του 8ου αιώνα η Καραντανία είχε πια εκχριστιανιστεί και υπαγόταν εκκλησιαστικά στην Αρχιεπισκοπή του Σάλτσμπουργκ.

## Πηγή
*Ελένη Στεργιοπούλου, Εισαγωγή στη Σλαβική Φιλολογία II-Σημειώσεις, Ε.Κ.Π.Α. τμ. Σλαβικών Σπουδών, Αθήνα 2011-2012, σελ.29-30 http://eclass.uoa.gr/modules/document/document.php?course=SLAVSTUD108

## Εξωτερικοί σύνδεσμοι
* 

Κατηγορία:Πρώην κράτη της Ευρώπης
Κατηγορία:Μεσαιωνική Αυστρία
Κατηγορία:Μεσαιωνική Σλοβενία
Κατηγορία:Σλαβικές πληθυσμιακές ομάδες
1625 Δε Νορκ

Ο **Δε Νορκ (The NORC)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,281. Ανακαλύφθηκε το 1953 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του ηλεκτρονικού υπολογιστή πρώτης γενιάς NORC (= *Naval Ordnance Research Calculator*) της IBM (1954).

## Φυσικά χαρακτηριστικά
Η μέση διάμετρος του Δε Νορκ εκτιμάται σε 45,75 χιλιόμετρα περίπου. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,048. Ο Δε Νορκ περιστρέφεται γύρω από τον εαυτό του μία φορά κάθε 13 ώρες και 57,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δε Νορκ
1628 Στρόμπελ

Ο **Στρόμπελ (Strobel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,063. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Βίλυ Στρόμπελ (*Willy Strobel*).

## Φυσικά χαρακτηριστικά
Η μέση διάμετρος του Στρόμπελ εκτιμάται σε 57,12 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0532 ± 0,0030. Ο Στρόμπελ περιστρέφεται γύρω από τον εαυτό του μία φορά κάθε 7 ως 12 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Στρομπελ
Νίκος Γιαλεσάκης

Ο **Νίκος Γιαλεσάκης** (γενν. Γερμανία 14 Ιουλίου 1967, ύψος 1,81 μ.) είναι Έλληνας παλαίμαχος ποδοσφαιριστής που αγωνίζονταν στη θέση του τερματοφύλακα και νυν προπονητής ποδοσφαίρου. Τα τελευταία χρόνια έχει ασχοληθεί με το *Beach Soccer* όπου διατελεί προπονητής της Εθνικής Ομάδας.

## Αθλητική σταδιοδρομία
Ξεκίνησε την σταδιοδρομία του από τον ερασιτεχνικό σύλλογο του *Α.Ο. Βριλησσίων* και το καλοκαίρι του 1986, σε ηλικία 19 ετών, αποκτήθηκε από τον Χαραυγιακό, πραγματοποιώντας άμεσα το ντεμπούτο του στις επαγγελματικές κατηγορίες (Β΄Εθνική). Στην ομάδα της Ηλιούπολης παρέμεινε για δέκα συνεχή έτη και το 1997 υπέγραψε στον Εθνικό Πειραιώς, με τον οποίο αγωνίστηκε στην Α΄Εθνική.

Σταμάτησε το επαγγελματικό ποδόσφαιρο το 2000 και έκτοτε ασχολείται με την προπονητική. Είναι ομοσπονδιακός τεχνικός στην Εθνική Ομάδα του *Beach Soccer* 

## Πηγές

* Διεθνής αθλητική ιστοσελίδα
* Το ηλεκτρονικό αρχείο της "Αθλητικής Ηχούς"
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)

## Παραπομπές


Κατηγορία:Τερματοφύλακες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικού Πειραιώς
Κατηγορία:Έλληνες ποδοσφαιριστές
1629 Πεκέρ

Ο **Πεκέρ (Pecker)** είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,436. Ανακαλύφθηκε το 1952 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Ζαν-Κλωντ Πεκέρ (*Jean-Claude Pecker*), διευθυντή του Αστεροσκοπείου της Νίκαιας.

## Φυσικά χαρακτηριστικά
Η μέση διάμετρος του Πεκέρ εκτιμάται σε 9,34 ± 0,9 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,1847. Ο Πεκέρ περιστρέφεται γύρω από τον εαυτό του μία φορά κάθε 6 ως 10,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πεκερ
1630 Μιλέ

Ο **Μιλέ (Milet)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,395. Ανακαλύφθηκε το 1952 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Μπερνάρ Μιλέ (*Bernard Milet*).

## Φυσικά χαρακτηριστικά
Η μέση διάμετρος του Μιλέ εκτιμάται σε 20,04 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,146 ± 0,021. ο Μιλέ περιστρέφεται γύρω από τον εαυτό του μία φορά κάθε 23 ως 42 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιλε
1631 Κοπφ

Ο **Κοπφ (Kopff)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,048. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας και τον ονόμασε έτσι προς τιμή του Γερμανού αστρονόμου Άουγκουστ Κοπφ.

Κατά το περιήλιό του ο Κοπφ εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη Άρη.

## Φυσικά χαρακτηριστικά
Η μέση διάμετρος του Κοπφ εκτιμάται σε 9,66 ± 1,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,250 ± 0,074. Ο Κοπφ περιστρέφεται γύρω από τον εαυτό του μία φορά κάθε 6 ώρες και 41 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοπφ
1627 Ίβαρ

Ο **Ίβαρ (Ivar)** είναι ένας γεωπλήσιος αστεροειδής με απόλυτο μέγεθος (όπως αυτό ορίζεται για το Ηλιακό Σύστημα) 12,905. Ανακαλύφθηκε το 1929 από τον Δανό αστρονόμο Έιναρ Χέρτζσπρουνγκ, που παρατηρούσε από το Γιοχάνεσμπουργκ και του έδωσε το όνομα ενός αδελφού του.

Εξαιτίας της πολύ μεγάλης εκκεντρότητας της τροχιάς του, ο Ίβαρ διασχίζει την τροχιά του πλανήτη Άρη και πλησιάζει κατά καιρούς τη Γη, παρότι δεν τέμνει τη δική της τροχιά. Κατά τη χρονική περίοδο από το έτος 1900 ως το έτος 2100, η κοντινότερη προσέγγιση του Ίβαρ στη Γη θα είναι σε απόσταση 21,1 εκατομμύρια χιλιόμετρα και θα σημειωθεί το έτος 2074.

Παρατηρήσεις ραντάρ του Ίβαρ δείχνουν ότι έχει δίλοβο σχήμα και ίσως να αποτελείται από δύο σώματα που βρίσκονται σχεδόν σε επαφή μεταξύ τους.

## Φυσικά χαρακτηριστικά
Η μέση διάμετρος του Ίβαρ εκτιμάται σε 9,12 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι περίπου 0,15. Ο Ίβαρ περιστρέφεται γύρω από τον εαυτό του μία φορά κάθε 4 ώρες και 48 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιβαρ
1626 Σαντέγια

Η **Σαντέγια (Sadeya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,055. Ανακαλύφθηκε το 1927 από τον Ισπανό-Καταλανό αστρονόμο Χοσέπ Κόμας Σολά, που παρατηρούσε από τη Βαρκελώνη, και πήρε το όνομά του από τα αρχικά των λέξεων Sociedad Astronómica De España Y América (= *Αστρονομική Εταιρεία Ισπανίας Και Αμερικής*). Ο Κόμας Σολά υπήρξε ο πρώτος πρόεδρος αυτής της Εταιρείας.

## Φυσικά χαρακτηριστικά
Η μέση διάμετρος της Σαντέγια εκτιμάται σε 26 χιλιόμετρα περίπου. Τα υπόλοιπα φυσικά χαρακτηριστικά της είναι άγνωστα. Η Σαντέγια περιστρέφεται γύρω από τον εαυτό της μία φορά κάθε 3 ώρες και 26 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαντεγια
1635 Μπόρμαν

μικρογραφία|3D μοντέλο του αστεροειδούς 1635 Μπόρμαν
Ο **Μπόρμαν** (**Bohrmann**) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,012. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Άλφρεντ Μπόρμαν.

## Φυσικά χαρακτηριστικά
Ο φασματικός τύπος του Μπόρμαν είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα. Ο Μπόρμαν περιστρέφεται γύρω από τον εαυτό του μία φορά κάθε 5 ώρες και 52 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπορμαν
1636 Πόρτερ

Ο **Πόρτερ (Porter)** είναι ένας μικρός αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,245. Ανακαλύφθηκε το 1950 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του ζεύγους των Βρετανών ερασιτεχνών αστρονόμων Jermain Gildersleeve Porter και John Guy Porter.

## Φυσικά χαρακτηριστικά
Η μέση διάμετρος του Πόρτερ εκτιμάται σε 9,22 ± 0,9 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,120 ± 0,027. Ο Πόρτερ περιστρέφεται γύρω από τον εαυτό του μία φορά κάθε 2 ώρες 57 λεπτά και 55 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πορτερ
1637 Σουίνγκς

μικρογραφία|3D μοντέλο του αστεροειδούς 1637 Σουίνγκς
Ο **Σουίνγκς (Swings)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,377. Ανακαλύφθηκε το 1936 από τον Βέλγο αστρονόμο Ζοζέφ Ουναέρτ, που παρατηρούσε από την Υκλ του Βελγίου, και πήρε το όνομά του προς τιμή του Βέλγου αστρονόμου Πολ (Πολυδώρου) Σουίνγκς.

## Φυσικά χαρακτηριστικά
Η μέση διάμετρος του Σουίνγκς εκτιμάται σε 45,15 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0415.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουινγκς
1634 Ντόλα

μικρογραφία|3D μοντέλο του αστεροειδούς 1634 Ντόλα
Ο **Ντόλα** (**Ndola**) είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,606. Ανακαλύφθηκε το 1935 από τον αγγλικής καταγωγής Νοτιοαφρικανό αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από την πόλη Ντόλα της Ζάμπιας, εξορυκτικό κέντρο.

## Φυσικά χαρακτηριστικά
Ο φασματικός τύπος του Ντόλα είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα. Ο Ντόλα περιστρέφεται γύρω από τον εαυτό του μία φορά κάθε 45 ως 83 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντολα
1633 Σιμέ

μικρογραφία|3D μοντέλο του αστεροειδούς 1633 Σιμέ
Ο **Σιμέ** (**Chimay**) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,729. Ανακαλύφθηκε το 1929 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από τη βελγική κωμόπολη Σιμέ.

## Φυσικά χαρακτηριστικά
Η μέση διάμετρος του Σιμέ εκτιμάται σε 36,12 ± 3,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,085 ± 0,017. Ο Σιμέ περιστρέφεται γύρω από τον εαυτό του μία φορά κάθε 6 ώρες και 35,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σιμε
1638 Ρουάντα

μικρογραφία|Η τροχιά του αστεροειδούς 1638 Ρουάντα
Η **Ρουάντα (Ruanda)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,542. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη χώρα της Αφρικής.

Αξιοσημείωτη είναι η πολύ μικρή κλίση της τροχιάς της Ρουάντα ως προς την εκλειπτική, μόλις 17΄ 21΄΄, γεγονός που θα διευκόλυνε ένα διαστημικό ταξίδι από τη Γη προς αυτό τον αστεροειδή.

## Φυσικά χαρακτηριστικά
Ο φασματικός τύπος της Ρουάντα είναι **X**. Τα υπόλοιπα φυσικά χαρακτηριστικά της είναι άγνωστα. Η Ρουάντα περιστρέφεται γύρω από τον εαυτό της μία φορά κάθε 4 ώρες 14 λεπτά και 23 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρουαντα
1641 Τάνα

Ο **Τάνα (Tana)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,303. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από τον Ποταμό Τάνα της Κένυας.

## Φυσικά χαρακτηριστικά
Η μέση διάμετρος του Τάνα εκτιμάται σε 25,66 ± 2,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,074 ± 0,015. Ο Τάνα περιστρέφεται γύρω από τον εαυτό του μία φορά κάθε 7 ώρες και 57 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τανα
1642 Χιλλ

Ο **Χιλ (Hill)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,72. Ανακαλύφθηκε το 1951 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού αστρονόμου και μαθηματικού Τζωρτζ Ουίλιαμ Χιλ.

## Φυσικά χαρακτηριστικά
Η μέση διάμετρος του Χιλ εκτιμάται σε 26 χιλιόμετρα περίπου. Ο φασματικός τύπος του είναι **S** (λιθώδης). Ο Χιλλ περιστρέφεται γύρω από τον εαυτό του μία φορά κάθε 6 ώρες και 3 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χιλλ
1639 Μπόουερ

μικρογραφία|Η τροχιά του αστεροειδούς 1639 Μπόουερ
Ο **Μπόουερ (Bower)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,047. Ανακαλύφθηκε το 1951 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Αμερικανού αστρονόμου και μαθηματικού Έρνεστ Κλαρ Μπόουερ (*Ernest Clare Bower*).

## Φυσικά χαρακτηριστικά
Η μέση διάμετρος του Μπόουερ εκτιμάται σε 36,41 ± 3,7 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,0541. Ο Μπόουερ περιστρέφεται γύρω από τον εαυτό του μία φορά κάθε 9 ως 16 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μποουερ
1640 Νέμο

Ο **Νέμο (Nemo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,94. Ανακαλύφθηκε το 1951 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από τον ομώνυμο ήρωα του μυθιστορήματος του Ιουλίου Βερν *[[20.000 λεύγες κάτω από τη θάλασσα]]*.

Εξαιτίας της πολύ μεγάλης εκκεντρότητας της τροχιάς του, ο Νέμο όταν βρίσκεται στο περιήλιο είναι κοντύτερα στον Ήλιο από ό,τι ο πλανήτης Άρης, ενώ στο αφήλιο βρίσκεται στην εξωτερική περιοχή της Κύριας Ζώνης.

## Φυσικά χαρακτηριστικά
Ο φασματικός τύπος του Νέμο είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα. Ο Νέμο περιστρέφεται γύρω από τον εαυτό του μία φορά κάθε 5,0 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νεμο
Νεμο
Γλυπτόδους

right|thumb|200px|Σκελετός γλυπτόδοντα
Ο **γλυπτόδους** (αρχαία ελληνικά: *γλύφω* + *ὀδούς* = σκαλισμένο ή λαξευμένο δόντι) ήταν ένα προϊστορικό γιγάντιο θηλαστικό. Ήταν πρόγονος του αρμαντίλλο. Ανήκει στην υπερτάξη των ξέναρθρων.

## Πλειστόκαινος περίοδος και εξαφάνιση
Έζησε στη Γη, κατά την Πλειστόκαινο εποχή, δηλαδή, εμφανίσθηκε 2,7 με 2 εκατομμύρια χρόνια πριν και εξαφανίσθηκε πριν από 10 με 11,700 χρόνια. Αν και δεν είναι γνωστά πολλά πράγματα για τη ζωή του, πιστεύεται ότι, ζούσε κοντά σε νερό (λίμνες, ρέματα, έλη) της Νότιας Αμερικής (σήμερα: Αργεντινή, Βραζιλία, Ουρουγουάη) και στη Βόρεια Αμερική (σήμερα: Μεξικό, Τέξας, Φλόριντα). Τα ζώα αυτά ήταν, είτε φυτοφάγα, είτε παμφάγα. Η διατροφή τους περιελάμβανε φυτά, έντομα, κουφάρια νεκρών ζώων και γρασίδι. Η εξαφάνισή τους, αποδίδεται στις κλιματικές αλλαγές (Εποχή των πάγων), εξαιτίας των οποίων, είχαν την ίδια τύχη και άλλα μεγαλόσωμα θηλαστικά, όπως ο γιγάντιος κάστορας και ο Διπρωτόδον. Οι άνθρωποι τούς κυνηγούσαν, για το κρέας και το κέλυφός τους, κάτι που οδήγησε στη μείωση του πληθυσμού των γλυπτοδόντων. Χρησιμοποιούσαν τα καβούκια των νεκρών ζώων, για να προστατεύονται από σαρκοφάγα, όπως οι τίγρεις.

## Νεώτερα χρόνια
Υπάρχουν απτές αποδείξεις, οι οποίες στηρίζουν ότι, οι πρώτοι άποικοι της Νότιας Αμερικής προστατεύονταν από το χιόνι και τη βροχή από κελύφη γλυπτοδόντων. Τα απολιθώματά του ζώου αυτού, που μελετώνται σήμερα, προέρχονται, συνήθως, από την ουρά του.

## Ανατομία
Ο γλυπτόδους προστατευόταν από τα αρπακτικά, με το στρογγυλό, οστέινο τεθωρακισμένο κέλυφός του, το οποίο κάλυπτε, σχεδόν, ολόκληρο το σώμα του, ήταν κατασκευασμένο από 1.000 κόκκαλα, είχε πάχος πάνω από 5 εκατοστά και βρισκόταν στην πλάτη του. Παρ'όλα αυτά, δεν μπορούσε να βάλει το κεφάλι μέσα στο καβούκι του. Ως όπλο, χρησιμοποιούσε τη σκληρή ουρά του. Τα άκρα του ήταν πολύ δυνατά, ώστε να μπορούν να βοηθήσουν στη μεταφορά του κελύφους, κάτι στο οποίο βοηθούσαν και κάποιοι σπόνδυλοι που έμοιαζαν με τους αντίστοιχους των χελώνων. Είχε μήκος, συνήθως, από τρεισήμισι μέχρι πέντε μέτρα, ύψος 1,5 μέτρο και ζύγιζε, περίπου, έναν έως δύο τόνους. Το κεφάλι του ήταν μικρό (περίμετρος κρανίου περί τα 30 εκατοστά), ο λαιμός του κοντός και τα πόδια του κοντόχοντρα. Αξιοσημείωτη είναι η ύπαρξη μυών στη ρινική κοιλότητά τους, των οποίων η χρησιμότητα δεν έχει, ακόμη, εξακριβωθεί. Ουσιαστικά, έμοιαζε με ένα αρμαντίλλο τεραστίων διαστάσεων, το οποίο ήταν σχεδόν αδύνατο να θηρευτεί. Πολλοί τον παρομοιάζουν με το θρυλικό αυτοκίνητο Volkswagen Beetle.

right|thumb|200px|Αναπαράσταση γλυπτόδοντα

## Εξωτερικοί σύνδεσμοι
* Βίντεο που αναπαριστά το Νταιρώ (σημερινό προάστιο του Μπουένος Άιρες), κατά την Πλειστόκαινο Περίοδο

## Παραπομπές


:* Σημείωση: Για να ενεργοποιηθεί η πηγή του Its_nature.org, αφαιρέστε το "_".

Κατηγορία:Γλυπτοδοντίδες
Κατηγορία:Εξαφανισμένα ζώα
Κατηγορία:Εξαφανισμένα θηλαστικά της Πλειστόκαινου
Κατηγορία:Προϊστορικά ζώα
1643 Μπράουν

μικρογραφία|Η τροχιά του αστεροειδούς 1643 Μπράουν
Ο **Μπράουν (Brown)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,369. Ανακαλύφθηκε το 1951 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Βρετανού αστρονόμου Έρνεστ Ουίλιαμ Μπράουν.

## Φυσικά χαρακτηριστικά
Τα φυσικά χαρακτηριστικά του Μπράουν είναι άγνωστα. Ο Μπράουν περιστρέφεται γύρω από τον εαυτό του μία φορά κάθε 5 ώρες και 56 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπραουν
1644 Ραφίτα

μικρογραφία|Η τροχιά του αστεροειδούς 1644 Ραφίτα
Ο **Ραφίτα (Rafita)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,401. Ανακαλύφθηκε το 1935 από τον Ισπανό αστρονόμο Ραφαέλ Καρράσκο, που παρατηρούσε από τη Μαδρίτη, και πήρε το όνομά του από το όνομα του πρωτότοκου γιου του.

## Φυσικά χαρακτηριστικά
Η μέση διάμετρος του Ραφίτα είναι άγνωστη. Ο φασματικός τύπος του είναι **S** (λιθώδης). Ο Ραφίτα περιστρέφεται γύρω από τον εαυτό του μία φορά κάθε 5 ως 8,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραφιτα
Κατάλογος νησιών των Σαμόα

Αυτός είναι ο **κατάλογος [[νησί|νησιών]] των [[Σαμόα]]**. Το Ανεξάρτητο Κράτος των Σαμόα συμπεριλαμβάνει

## Σχεδιάγραμμα
* Νησί
* **Σύμπλεγμα νησιών**
** Νησί του συμπλέγματος αυτού

## Κατάλογος νησιών
* Απολίμα
* Σαβάι
* Ουπόλου
* Νου'ουλόπα
* Μανόνο
* Νου'ουσάφε'ε
* **[[Νησιά Αλεϊπάτα]]**
** Νου'ουτέλε
** Νου'ούλουα
** Ναμούα
** Φανουατάπου
Επαρχίες της Μαδαγασκάρης

thumb|300px|right|Οι 6 επαρχίες της Μαδαγασκάρης

Η **[[Μαδαγασκάρη]]** διαιρείται σε 6 αυτόνομες περιφέρειες (*faritany mizakatena*):

Η Μαδαγασκάρη υποδιαιρείται σε 22 περιφέρειες και 111 διαμερίσματα.
Πολαβία

Η **Πολαβία** ήταν η περιοχή εγκατάστασης των Σλάβων η οποία βρίσκεται στη σημερινή Βορειοανατολική Γερμανία, βορείως του ποταμού Χάβελ, ανάμεσα στους ποταμούς Έλβα και Όντερ. Από τον Βορρά βρέχεται από την Βαλτική θάλασσα. 

## Οργάνωση-Επικράτεια
Οι Σλάβοι της περιοχής αυτής ήταν πολυδιασπασμένοι σε φυλές και η οργάνωσή τους ήταν πρωτόγονη. Αρκετές φορές έρχονταν μεταξύ τους σε σύγκρουση. Οι φυλές διακρίνονται σε τρεις ομάδες. Οι Σόρβοι νοτιότερα στη Λουσατία μεταξύ των ποταμών Ζάαλε στα δυτικά και Όντερ στα ανατολικά. Το βορειότερο όριο το ποτάμι Χάφελ. Οι Βελετοί προς βορρά μέχρι τη Βαλτική θάλασσα και ανατολικά μέχρι τον Οντέρ και την Πομερανία. Στα δυτικά τους βρίσκονταν οι Οβοδρίτες και ζούσαν στην ακτή της Βαλτικής μέχρι τον ποταμό Τράβε.
Από τις φυλές αυτές μόνο οι Σόρβοι επιβίωσαν μέχρι σήμερα ως γλωσσική ομάδα. Η Πολαβική γλώσσα εξαφανίστηκε τον 19ο αιώνα, και μόνο διάφορα τοπωνύμια επιβεβαιώνουν την ύπαρξη Σλάβων στην περιοχή.

## Οι σχέσεις τους με τους Γερμανούς
Πρώτοι οι Οβοδρίτες συμμαχούν με τον Καρλομάγνο καθώς επιχειρεί να εκχριστιανίσει βίαια τους Σάξονες,με τους οποίους συμμάχησαν οι Βελετοί. Η Αρχιεπισκοπή του Αμβούργου πρωτοστατεί στην ιεραποστολή. Ναοί χτίζονται και αρκετοί ηγεμόνες ασπάζονται τον χριστιανισμό, όπως ο Σλαβομίρ το 821. Οι Σλάβοι είναι φόρου υποτελείς στους Γερμανούς, όμως οι τελευταίοι από τον 10ο αιώνα κλιμακώνουν τον βίαιο εκχριστιανισμό τους εκμεταλλευόμενοι την απουσία ισχυρής κεντρικής εξουσίας: με επιδρομές,  αναγκαστικές βαπτίσεις, ίδρυση οχυρών και μητροπόλεων.
Δεν θα λείψουν οι αντιγερμανικές και παγανιστικές αντιδράσεις των γηγενών απέναντι σε με τέτοια πολιτική. Το 983 θα ξεσπάσει εξέγερση και δύο πόλεις, το Χάφελμπουργκ και το Μπράντεμπουργκ, θα λεηλατηθούν. 
Τον 12ο αιώνα η κατάσταση χειροτερεύει για τους Σλάβους της περιοχής, επειδή πλέον και μετά τον εκχριστιανισμό των Δανών βρίσκονται περικυκλωμένοι από εκχριστιανισμένους λαούς (Γερμανούς, Δανούς, Πολωνούς).  Αυτοί εποφθαλμιούν και τα λιμάνια τους αφού ο κίνδυνος των Βίκινγκ έχει εξαλειφθεί.

## Πηγή
*Ελένη Στεργιοπούλου, Εισαγωγή στη Σλαβική Φιλολογία II-Σημειώσεις, Ε.Κ.Π.Α. τμ. Σλαβικών Σπουδών, Αθήνα 2011-2012, σελ.39-41 http://eclass.uoa.gr/modules/document/document.php?course=SLAVSTUD108

Κατηγορία:Σλάβοι
Κατηγορία:Ιστορία της Γερμανίας
Επαρχία Ανταναναρίβο

Η **Ανταναναρίβο** (μαλαγασικά: *Antananarivo*) είναι μια από τις έξι επαρχίες της Μαδαγασκάρης. Πρωτεύουσα είναι η Ανταναναρίβο. Έχει έκταση 58,283 τ.χλμ. και πληθυσμό 5.370.900 κατοίκων (2004).

## Γεωγραφία
Η Ανταναναρίβο βρίσκεται κεντρικά της Μαδαγασκάρης. Συνορεύει στα βόρεια με την Επαρχία Μαχατζάνγκα, στα δυτικά με την Επαρχία Τοαμασίνα, στα ανατολικά με την Επαρχία Τολιάρα και στα νότια με την Επαρχία Φιαναραντσόα. Έχει σχήμα στρογγυλό. Έχει έκταση 58.283 τ.χλμ.

## Περιφέρειες
Η Ανταναναρίβο διαιρείται σε 4 περιφέρειες:

## Πόλεις
* Ανκαζόμπε
* Ανταναναρίβο
* Ανταναφότσι
* Αντζοζορόμπε
* Αντραμασίνα
* Αμπατολάμπι
* Αμποχιντρατρίμο
* Αριβονιμάμο 
* Μαντζακαντριάνα

## Μεταφορές
[thumb|right|250px|Το [Διεθνές Αεροδρόμιο του Ιβάτο]]

Το τοπικό αεροδρόμιο είναι το Διεθνές Αεροδρόμιο του Ιβάτο, που βρίσκεται στην Ανταναναρίβο. 

## Δείτε επίσης
* Ανταναναρίβο
* Επαρχίες της Μαδαγασκάρης

## Παραπομπές


Κατηγορία:Επαρχίες της Μαδαγασκάρης
Αλεξάντερ Κόντζε

thumb|right|250px|Ο Κόντζε στις ανασκαφές στη Σαμοθράκη τη δεκαετία του 1870
Ο **Αλεξάντερ Κρίστιαν Λέοπολντ Κόντζε** (, 1831-1914) υπήρξε Γερμανός κλασικός αρχαιολόγος, καθηγητής πανεπιστημίου και διευθυντής της Αρχαιολογικής Συλλογής του Βερολίνου.

## Βιογραφία
Γεννήθηκε στις 10 Δεκεμβρίου 1831 στο Ανόβερο. Σπούδασε το 1851-1855 στα Πανεπιστήμια του Γκαίτινγκεν και του Βερολίνου, όπου αναγορεύτηκε διδάκτωρ με μια διατριβή περί της γλυπτής απόδοσης της ψυχής. Συνέχισε τις μελέτες του και αναγορεύτηκε καθηγητής (habilitation) το 1861. Διορίστηκε το 1863 στο Πανεπιστήμιο του Γκαίτινγκεν, και αργότερα στη Χάλε και Βιέννη, ενώ το 1877 διορίστηκε διευθυντής της Αρχαιολογικής Συλλογής του Βερολίνου. Διετέλεσε επίσης διευθυντής του γενικού γραφείου του Γερμανικού Αρχαιολογικού Ινστιτούτου.

Διεύθυνε τις αρχαιολογικές ανασκαφές στην Πέργαμο, τις οποίες συνέχισαν αργότερα οι Ντέρπφελντ και Βίγκαντ. Πήρε μέρος και στις ανασκαφές στη Σαμοθράκη. 

Απεβίωσε στις 19 Ιουλίου 1914 στο Βερολίνο. Μαρμάρινη και μπρούτζινη προτομή του στήθηκαν το 1905 και 1912 αντίστοιχα.

## Εργογραφία
* *Reise auf den Inseln des Thrakischen Meeres*. Hannover 1860, ISBN 90-256-0880-9
* *Reise auf der Insel Lesbos*. Hannover 1865
* *Archäologischen Untersuchungen auf Samothrake*. Wien 1875. (zusammen mit Hauser und Niemann)
* *Melische Thongefäße*. Leipzig 1862
* *Zur Geschichte der Anfänge der griechischen Kunst*. Wien 1870–1873
* *Die Familie des Augustus. ein Relief*. Halle 1868
* *Die Bedeutung der klassischen Archäologie*. Wien 1869
* *Beiträge zur Geschichte der griechischen Plastik*. Halle 1869. (2. Aufl.)
* *Vorlegeblätter für archäologische Übungen*. Wien 1869.
* *Heroen- und Göttergestalten der griechischen Künste*. Wien 1874.
* *Römische Bildwerke einheimischer Fundorte in Österreich*. Wien 1872–78, H. 1–3
* *Theseus und Minotaurus*. Berlin 1878 u.&nbsp;a.

## Παραπομπές


## Πηγές
* Adolf Borbein: *Alexander Conze 1831–1914.* In: *Archäologenbildnisse. Porträts und Kurzbiographien von Klassischen Archäologen deutscher Sprache.* S.59–60, Mainz 1988, ISBN 3-8053-0971-6.
* Friedrich Wilhelm Goethert: Conze, Alexander. In: Neue Deutsche Biographie (NDB). Band 3, Duncker & Humblot, Berlin 1957, S. 348.
* Ulrich von Wilamowitz-Moellendorff: *Alexander Conze (1831–1914)*. In: Sitzungsberichte der Königlich Preußischen Akademie der Wissenschaften zu Berlin 1916, S. 754–759.

## Εξωτερικοί σύνδεσμοι

*Verena Gassner, ''Zur Geschichte des Instituts für Klassische Archäologie der Universität Wien'' 
*Eintrag in www.enzyklopädie.de

Κατηγορία:Γερμανοί αρχαιολόγοι
Πόρτλαντ (Όρεγκον)

Το **Πόρτλαντ **() είναι πόλη των Ηνωμένων Πολιτειών και η μεγαλύτερη πόλη στην αμερικανική πολιτεία του Όρεγκον. Είναι έδρα της κομητείας Μαλτνόμα.

Η πόλη του Πόρτλαντ, έχει πληθυσμό 697.167 κατόικους (σύμφωνα με την απογραφή του 2022). Είναι η τρίτη μεγαλύτερη πόλη στον βορειοδυτικό Ειρηνικό μετά το Σιάτλ και το Βανκούβερ και 26η στη χώρα. Στη μητροπολιτική περιοχή του Πόρτλαντ κατοικούν πάνω από 2.511.612 άνθρωποι (σύμφωνα με την απογραφή του 2020), κατατάσσοντάς την ως η 25η μεγαλύτερη μητροπολιτική περιοχή στις ΗΠΑ. 

Το Πόρτλαντ, βρίσκεται βορειοδυτικά της πολιτείας του Όρεγκον κοντά στον Ειρηνικό Ωκεανό και τη συμβολή των ποταμών Κολούμπια και Γουίλαμιτ. 

Η πόλη ιδρύθηκε το 1845. Εξαιτίας της πρόσβασής του σε νερό, το Πόρτλαντ, ήταν σημαντική πόλη κατά τον 19ο αιώνα, παρέχοντας άνετη μεταφορά αγαθών και παραγωγή ξυλείας. Από τις αρχές έως και τα μέσα του 20ου αιώνα, το Πόρτλαντ είχε λάβει πολύ αρνητική φήμη, ως μία από τις πιο επικίνδυνες περιοχές στη χώρα. Η φήμη αυτή άρχισε να αποκαθηλώνεται γύρω στη δεκαετία του 1960. Έκτοτε η πόλη θεωρείται ως ένα προπύργιο προοδευτικών ιδεών και παλαιότερα ήταν γνωστή για την ανάπτυξη της αντικουλτούρας.

## Δήμαρχος
Δήμαρχος από την 1η Ιανουαρίου 2025 είναι ο Κιθ Γουίλσον.

## Φωτοθήκη

Αρχείο:Portland skyline from Pittock Mansion May 2021 cropped.jpg|Πανοραμική άποψη του Πόρτλαντ. 
Αρχείο:Tilikum Crossing with streetcar and MAX train in 2016.jpg|Η διάβαση Τίλικαμ. 


## Παραπομπές


## Εξωτερικοί σύνδεσμοι
* 
* Επίσημη κυβερνητική ιστοσελίδα 

Πορτλαντ
Κατηγορία:Έδρες κομητειών του Όρεγκον
Πόρτλαντ

Το **Πόρτλαντ** αναφέρεται συνήθως στο:

* Πόρτλαντ (Όρεγκον), πόλη των ΗΠΑ
* Πόρτλαντ (Μέιν), πόλη των ΗΠΑ
* Πόρτλαντ, Τζαμάικα, μια από τις δεκατέσσερις ενορίες της Τζαμάικα
* Νησί του Πόρτλαντ, νησί στην Αγγλία
BG

Η συντομογραφία λατινικών χαρακτήρων **BG** ή **Bg**  (στην αγγλική γλώσσα προφέρεται μπι-τζι) μπορεί να αναφέρεται:

*Ως **BG**

## Γεωγραφικοί προσδιορισμοί
*Στη Βουλγαρία χώρα της Ευρώπης κατά ISO 3166-2
*Στο Βελιγράδι ως διακριτικό πινακίδων κυκλοφορίας.
*Στο Μπανγκλαντές, χώρα, παρωχημένος κωδικός κατά NATO.
*Στη Βοσνία και Ερζεγοβίνη χώρα , κατά WMO.
*Στη Βρετανική Γουιάνα, παλαιότερα βρετανική αποικία.
**Ως **bg** στη Βουλγαρική γλώσσα, κατά ISO 639
**Ως .bg, στον top-level domain κωδικό για τη Βουλγαρία στο διαδίκτυο.
## Άλλες χρήσεις
*Στην εντολή bg (Unix) του Unix.
*Στη Γλυκαιμία στη διεθνή ορολογία
*Στον Ταξίαρχο (Brigadier general), στη διεθνή ορολογία.
Σκάνδαλο τηλεφωνικών υποκλοπών στην Ελλάδα (2004-2005)

Το **σκάνδαλο τηλεφωνικών υποκλοπών του 2004-2005** αφορούσε υποκλοπές τηλεφωνικών συνδιαλέξεων σε βάρος δημοσίων προσώπων που έγιναν εκείνη την περίοδο.

Οι υποκλοπές αποκαλύφθηκαν στις 4 Μαρτίου 2005, έπειτα από έναν έλεγχο ρουτίνας, που διεξήγαγε η εταιρία Vodafone στο λογισμικό της. Η κυβέρνηση του Κώστα Καραμανλή ενημερώθηκε στις 10 Μαρτίου και αποκάλυψε το γεγονός στην κοινή γνώμη στις 2 Φεβρουαρίου 2006, με κοινή συνέντευξη τύπου που έδωσαν οι υπουργοί Επικρατείας, Δημόσιας Τάξης και Δικαιοσύνης (Θεόδωρος Ρουσόπουλος, Γιώργος Βουλγαράκης και Αναστάσης Παπαληγούρας, αντίστοιχα).

Αποκαλύφθηκε πως μέσω ειδικού λογισμικού που είχε εγκατασταθεί στην εταιρία, παρακολουθούνταν τη διετία 2004-05 περίπου 100 τηλέφωνα με τη χρήση 14-16 καρτοκινητών «τηλεφώνων-σκιών», τα οποία κατέγραφαν τις συνομιλίες. Μετά από διετή δικαστική έρευνα που δεν απέδωσε αποτελέσματα, η υπόθεση μπήκε στο αρχείο τον Αύγουστο του 2008.

Δύο χρόνια μετά, το 2010 η υπόθεση ξανάνοιξε με την εμφάνιση νέων στοιχείων που υποδείκνυαν υπόθεση κατασκοπείας με ανάμιξη της πρεσβείας των ΗΠΑ στην Αθήνα.

## Δολοφονία του Κώστα Τσαλικίδη
Με την υπόθεση των υποκλοπών συνδέεται και η υπόθεση του θανάτου του υπαλλήλου της Vodafone Κώστα Τσαλικίδη. Ο Τσαλικίδης γεννήθηκε στις 23 Ιουλίου 1966 και εργαζόταν στην εταιρία Vodafone για 11 χρόνια, και από το 2001 έως τον θάνατο του ήταν υπεύθυνος για την ανάπτυξη του δικτύου της εταιρείας. Ωστόσο, στις 9 Μαρτίου 2005, μία μέρα πριν γνωστοποιηθεί στις αρχές η ύπαρξη του ύποπτου λογισμικού, ο Τσαλικίδης βρέθηκε απαγχονισμένος στο διαμέρισμά του στον Κολωνό. Ο θάνατός του, αποδόθηκε αρχικά σε αυτοκτονία, εκδοχή που υποστηρίχτηκε από το πρώτο δικαστικό πόρισμα.

Η υπόθεση όμως άνοιξε ξανά το 2010 καθώς νέα στοιχεία αποκάλυψαν στενή διασύνδεση του θανάτου με την υπόθεση των υποκλοπών και ενίσχυσαν την εκδοχή της δολοφονικής ενέργειας.

Το 2018 ασκήθηκε δίωξη κατ’ αγνώστων για ανθρωποκτονία από πρόθεση σε σχέση με τον θάνατο του Τσαλικίδη. Νωρίτερα, συγγενείς του είχαν προσφύγει στο Ευρωπαϊκό Δικαστήριο Δικαιωμάτων του Ανθρώπου του οποίο έκρινε υπέρ τους ότι το ελληνικό Δημόσιο δεν είχε ερευνήσει λεπτομερώς τα αίτια του θανάτου.

## Παραπομπές


## Εξωτερικοί σύνδεσμοι
* 
* Κατερίνα Κατή. *[https://www.documentonews.gr/article/ypothesh-tsalikidh-san-na-aytoktonhse-enw-koimotan/ Υπόθεση Τσαλικίδη: Σαν να αυτοκτόνησε ενώ κοιμόταν...].* documentonews.gr. 24 Ιανουαρίου 2019. Ανακτήθηκε στις 15/11/2025.

Κατηγορία:Δικαστικές υποθέσεις στην Ελλάδα
Κατηγορία:Κατασκοπεία
Κατηγορία:Ελληνικά πολιτικά σκάνδαλα
Κατηγορία:Δολοφονίες στην Ελλάδα
Κώστας Μαρκόπουλος

Ο **Κώστας Μαρκόπουλος** (Αθήνα, 28 Δεκεμβρίου 1960 - ) είναι Έλληνας ιατρός, πολιτικός και πρώην βουλευτής της ΝΔ. Διετέλεσε υπουργός Τουριστικής Ανάπτυξης και κοινοβουλευτικός εκπρόσωπος της Νέας Δημοκρατίας. 

## Βιογραφικά στοιχεία
Είναι χειρουργός θώρακος και αγγείων και κατάγεται από την Κάρυστο. Είναι παντρεμένος με τη Μαρία Παγκράτη και πατέρας δύο παιδιών.

### Πολιτική δράση
Το 1977 εγγράφεται στην Ο.Ν.ΝΕ.Δ.. Ενώ από το 1978-84 υπήρξε μέλος της Δ.Α.Π. της Ιατρικής Σχολής Αθηνών. Το 1982-84 ήταν μέλος Κ.Σ. της Ε.Φ.Ε.Ε. Από το 1985-86 ήταν μέλος της εκτελεστικής επιτροπής της Ο.Ν.ΝΕ.Δ., γραμματέας της ΜΑΚΙ, υπό την προεδρία Βαγγέλη Μεϊμαράκη. Κατά τα έτη 1987 έως και το 1989 είχε αναλάβει την θέση  του Περιφερειάρχη Ηπείρου και Δυτικής  Ελλάδος της Νέας Δημοκρατίας. Από το 1993 μέχρι το 1996 συμμετείχε στην ΠΟΛ.ΑΝ. Για 5 χρόνια (1999-2004) ήταν μέλος του τομέα υγείας της Νέας Δημοκρατίας με απόφαση του προέδρου της, Κώστα Καραμανλή.

Το 2004 εκλέγεται για πρώτη φορά βουλευτής του Νομού Εύβοιας με τη Νέα Δημοκρατία. Το 2007 επανεξελέγη με την ΝΔ στην ίδια εκλογική περιφέρεια (Νομός Εύβοιας). Το 2008 αναλαμβάνει την θέση του αναπληρωτή κοινοβουλευτικού εκπροσώπου της Κ.Ο. της ΝΔ. Tο 2009 ανέλαβε υπουργός Τουριστικής Ανάπτυξης με πρωθυπουργό τον Κωνσταντίνο Καραμανλή. Το 2009 επανεξελέγη με την Νέα Δημοκρατία και αναλαμβάνει κοινοβουλευτικός εκπρόσωπος της Κ.Ο. της Νέας Δημοκρατίας. 

Το 2012 μετά την καταψήφιση του «Μνημονίου 2» διεγράφη από την κοινοβουλευτική ομάδα της Νέας Δημοκρατίας και από το κόμμα. Λίγες ημέρες μετά, προσχωρεί στο νεοϊδρυθέν κόμμα του Πάνου Καμμένου Ανεξάρτητοι Έλληνες. Στις 3 Απριλίου 2012, εκλέγεται από την Κ.Ο. των Ανεξάρτητων Ελλήνων γενικός γραμματέας της Κοινοβουλευτικής Ομάδας. 

Στις 6 Μαΐου 2012, εκλέγεται στις Βουλευτικές Εκλογές για τέταρτη φορά βουλευτής και για πρώτη φορά με το κόμμα των Ανεξάρτητων Ελλήνων. Επιλέγει να είναι ο γραμματέας της κοινοβουλευτικής ομάδας, όμως καθαιρέθηκε από τον Πάνο Καμμένο και αποχώρησε από τους Ανεξάρτητους Έλληνες τον Δεκέμβριο του ίδιου έτους.

Στις 2 Ιουλίου 2013 επανεντάχτηκε στην κοινοβουλευτική ομάδα της Νέας Δημοκρατίας, μετά από την ανοιχτή πρόσκληση που απεύθυνε ο πρωθυπουργός Αντώνης Σαμαράς στο 9ο τακτικό συνέδριο της Νέας Δημοκρατίας.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Έλληνες υπουργοί Τουριστικής Ανάπτυξης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές Ευβοίας
BF

Η συντομογραφία λατινικών χαρακτήρων **BF** ή **Bf** (στην αγγλική γλώσσα προφέρεται μπι-εφ) μπορεί να αναφέρεται:

## Γεωγραφικοί προσδιορισμοί
* Στην Μπουρκίνα Φάσο, χώρα κατά ISO 3166-2
* Στις Μπαχάμες, νησιωτική χώρα, παρωχημένος κωδικός κατά NATO.
* Ως .bf, στον top-level domain κωδικό για την Μπουρκίνα Φάσο στο διαδίκτυο.

## Άλλες χρήσεις
* Στον θηλασμό (Breastfeeding) στη διεθνή ορολογία
* Στον αριθμό BF<sub>16</sub> του δεκαεξαδικού συστήματος αρίθμησης, που στο δεκαδικό σύστημα ισοδυναμεί με τον αριθμό 191.
* Στα γερμανικά πολεμικά αεροσκάφη Messerschmitt Bf 109 και Messerschmitt Bf 110
* Ως **BF<sub>3</sub>** στο Βοριοτριφθορίδιο
* Στη σειρά βιντεοπαιχνιδιών Battlefield.
Κινησιολογία

Η κινησιολογία είναι η επιστημονική μελέτη της ανθρώπινης κίνησης. Η κινησιολογία διαμορφώνεται από φυσιολογικούς, μηχανικούς και ψυχολογικούς μηχανισμούς. Η επιστήμη της κινησιολογίας βασίζεται κυρίως στη σύνθεση τριών επιστημονικών κλάδων, της Ανατομίας, της Μηχανικής και της Φυσιολογίας. Η ανατομική πλευρά της κινησιολογίας συνίσταται στη μελέτη και καταγραφή των ανατομικών στοιχείων του σκελετικού, μυϊκού και νευρικού συστήματος. Τα τρία αυτά συστήματα ερευνούνται ως προς τον τρόπο λειτουργίας τους σε βιολογική (κυτταρική) κλίμακα αλλά και σε λειτουργική κλίμακα (μυς, αρθρώσεις, οστά) και τα προαναφερθέντα ανατομικά και φυσιολογικά στοιχεία εξετάζονται υπό το πρίσμα της νευτώνιας μηχανικής με ιδιαίτερη προσοχή στο ρόλο της βαρύτητας στην κίνηση και στάση του σώματος.

Τυπικά η ενασχόληση με την κινησιολογία απαιτεί την καλή γνώση των παρακάτω πεδίων:
1. Βασικές αρχές νευτώνιας μηχανικής (νόμοι του Νεύτωνα, ορισμοί βαρύτητας, κέντρου βάρους, ισορροπίας, μοχλοί, ροπές, κ.λπ.)
2. Επίπεδα και άξονες κίνησης - περιγραφές θέσεων και κινήσεων.
3. Ανατομία και φυσιολογία του ερειστικού συστήματος.
4. Ανατομία και φυσιολογία του μυϊκού συστήματος.
5. Ανατομία και φυσιολογία του νευρικού συστήματος.
6. Εντοπισμένη ανατομική και κινησιολογική ανάλυση σωματικών περιοχών όπως η ωμική ζώνη, ο αγκώνας, η άκρα χείρα, η σπονδυλική στήλη, η λεκάνη, το γόνατο, κ.λπ.
7. Ανάλυση βαδισης.

Οι εφαρμογές της κινησιολογίας στο ανθρώπινο σώμα περιλαμβάνουν: την εμβιομηχανική, την ορθοπεδική, την αποκατάσταση όπως φυσικοθεραπεία και εργοθεραπεία, όπως και την άσκηση και τον αθλητισμό.

Οι πτυχιούχοι κινησιολόγοι μπορούν να εργαστούν πάνω στην έρευνα, στην βιομηχανία του *fitness*, σε κλινικές εφαρμογές και στον ιδιωτικό τομέα. Οι μελέτες της κίνησης του ανθρώπου και των ζώων συμπεριλαμβάνουν μετρήσεις από συστήματα παρακολούθησης της κίνησης, ηλεκτροφυσιολογία της μυϊκής και εγκεφαλικής δραστηριότητας, ποικίλες μεθόδους ελέγχου της φυσιολογικής λειτουργίας, και άλλα συμπεριφορικές και γνωστικές τεχνικές.

Η κινησιολογία όπως περιγράφεται παραπάνω δεν πρέπει να συγχέεται με την εφαρμοσμένη κινησιολογία, μια αμφιλεγόμενη χειροπρακτική διαγνωστική μέθοδο.

## Παραπομπές


Κατηγορία:Υγεία
Κατηγορία:Εφαρμοσμένες επιστήμες
Κατηγορία:Φυσιολογία ανθρώπου
Κατηγορία:Εργοφυσιολογία
Μικροκλεισούρα (αποσαφήνιση)

Η ονομασία **Μικροκλεισούρα** μπορεί να αναφέρεται:

## Οικισμοί
* Μικροκλεισούρα Δράμας, οικισμός του νομού Δράμας.
* Μικροκλεισούρα Γρεβενών, οικισμός του νομού Γρεβενών.

## Δείτε επίσης
* Κλεισούρα (αποσαφήνιση)
* Κλεισουράρχης

Κατηγορία:Αποσαφηνίσεις ελληνικών τοπωνυμίων
Κώστας Πρέκας

Ο **Κώστας Πρέκας** (Αιγάλεω, 26 Αυγούστου 1941) είναι Έλληνας ηθοποιός και θιασάρχης. Κατά τη διάρκεια των νεανικών του χρόνων ασχολήθηκε με τον αθλητισμό και διατέλεσε πρωταθλητής Ελλάδος ως καταδύτης του Ολυμπιακού, ενώ ήταν αθλητής και στην ομάδα υδατοσφαίρισης.

## Θεατρική πορεία
Σπούδασε υποκριτική στη Σχολή Θεάτρου του Κωστή Μιχαηλίδη, όπου αποφοίτησε με άριστα το 1964. Τον ίδιο χρόνο έκανε την πρώτη του εμφάνιση στο θεατρικό "σανίδι" στο έργο "Τρεις αδελφές" του Τσέχοφ, μετέχοντας στο θίασο του Κώστα Μουσούρη όπου παρέμεινε για εφτά χρόνια.

Το 1971, ίδρυσε το δικό του θίασο στο θέατρο, όπου εξακολούθησε να υπηρετεί, κυρίως το κλασικό ρεπερτόριο. Αρκετά νωρίτερα είχε ξεκινήσει να αναπτύσσει καλλιτεχνικές συνεργασίες με διαφόρους θιάσους, ενώ συνεργάστηκε και με το Εθνικό Θέατρο.

[δεξιά|200 px|μικρογραφία|Το (πρώην) θέατρο "Όραμα" του ηθοποιού, στου [Παπάγου Αττικής]]
Από τις αρχές της δεκαετίας του 1990 έως και το 2010, είχε αποκτήσει ιδιόκτητο χώρο, το θέατρο "Όραμα", στην περιοχή του Παπάγου.

## Κινηματογράφος
Ο Πρέκας έχει γίνει ιδιαίτερα γνωστός και από τον κινηματογράφο, όπου πρωταγωνίστησε σε περίπου 20 ταινίες, κάποιες από τις οποίες ήταν υπερπαραγωγές. Για την ερμηνεία του στην ταινία του Ντίμη Δαδήρα, *[[Στα σύνορα της προδοσίας]],* τιμήθηκε με το βραβείο Α' ανδρικού ρόλου στο Φεστιβάλ Ελληνικού Κινηματογράφου της Θεσσαλονίκης το 1968.

## Πολιτική τοποθέτηση
Ο Πρέκας σε κατά καιρούς δηλώσεις και εμφανίσεις του στα ΜΜΕ έχει εκφραστεί δημόσια με εκτενές ακροδεξιό περιεχόμενο. Κατά τη διάρκεια της επταετίας, ο Κώστας Πρέκας έλαβε μέρος σε αρκετές κινηματογραφικές παραγωγές. Ο ίδιος μάλιστα δεν έχει κρύψει ότι παραμένει λάτρης εκείνης της περιόδου, όπως και παλαιότερων παρόμοιων καταστάσεων. Σε συνέντευξη του το 2012, ανέφερε πως ήταν υποστηρικτής της Νέας Δημοκρατίας, ενώ είχε αφήσει ανοιχτό το ενδεχόμενο για την δημιουργία ενός νέου ελληνοχριστιανικού κόμματος από τον ίδιο. Επίσης, στην ίδια συνέντευξη κατέκρινε την Χρυσή Αυγή, λέγοντας πως «δεν είναι πατριωτική η στάση της».

## Αθλητική καριέρα
Ο Κώστας Πρέκας ήταν πρωταθλητής Ελλάδας στις καταδύσεις στο αναπηδητήριο το 1963, 1964, 1965, 1966 και 1967, καθώς και από τραμπολίνο 3 μέτρων το 1961, 1962, 1963, 1964, 1965, 1966 και 1967.

## Εργογραφία
### Κινηματογράφος

### Τηλεόραση

### Θέατρο (στην Τηλεόραση)

## Πηγές
* Βιογραφικό του ηθοποιού
* Φιλμογραφία του ηθοποιού 

## Παραπομπές


## Εξωτερικοί σύνδεσμοι
*

Κατηγορία:Υδατοσφαιριστές ΟΣΦΠ
Κατηγορία:Έλληνες υδατοσφαιριστές
Κατηγορία:Κάτοχοι μεταλλίων του Πανελλήνιου Πρωταθλήματος Καταδύσεων
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες αθλητές των καταδύσεων
Λάκης Χαλκιάς

Ο **Μιχάλης Χαλκιόπουλος** (Ιωάννινα, 30 Αυγούστου 1943) ευρύτερα γνωστός με το καλλιτεχνικό του όνομα **Λάκης Χαλκιάς** ήταν Έλληνας τραγουδιστής, τραγουδοποιός και μουσικός.

Είναι γιος του κλαρινίστα Τάσου Χαλκιά και της Μαρίκας Χαλκιά και προέρχεται από μουσική οικογένεια. Παίζει πέντε μουσικά όργανα (κιθάρα, μπουζούκι, λαούτο, τζουρά και ούτι), ενώ ασχολείται με το τραγούδι από την ηλικία των επτά ετών.

Ο Χαλκιάς έχει συνεργαστεί κατά καιρούς με τα σπουδαιότερα ονόματα της μουσικής μας σκηνής, όπως μεταξύ άλλων με τους τραγουδιστές Σωτηρία Μπέλλου, Γρηγόρη Μπιθικώτση, Στέλιο Καζαντζίδη, Νίκο Ξυλούρη, Λουκιανό Κηλαηδόνη και τους συνθέτες Γιάννη Παπαϊωάννου, Βασίλη Τσιτσάνη, Μάρκο Βαμβακάρη, Γιώργο Ζαμπέτα, Γιάννη Μαρκόπουλο, Χρήστο Λεοντή, Χρήστο Νικολόπουλο κ.ά. Κορυφαία στιγμή της σταδιοδρομίας του, αποτέλεσε, η παρουσίαση του έργου του "*2.500 Χρόνια Ελληνική Μουσική, από τον [[Όμηρος|Ομηρο]] μέχρι σήμερα*", η οποία πραγματοποιήθηκε στο Ηρώδειο, στις 28 Μαΐου του 2002. 

Πολιτικά, ο Χαλκιάς πρόσκειται στο ΚΚΕ, με το οποίο υπήρξε υποψήφιος βουλευτής στις εθνικές εκλογές του 2007.

## Παραπομπές


## Πηγές
* 
* 

Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Έλληνες μουσικοί
Μάκης Πανώριος

Ο **Μάκης Πανώριος** (Κεφαλλονιά, 1935 - 7 Φεβρουαρίου 2023) ήταν Έλληνας ηθοποιός συγγραφέας εικονογράφος και κριτικός θεάτρου.

## Βιογραφικά στοιχεία

Σπούδασε ζωγραφική και θέατρο στη "Δραματική Σχολή Θεάτρου και Σκηνοθεσίας" του Πέλου Κατσέλη. Εργάστηκε για 18 χρόνια σαν ηθοποιός, τα δέκα εκ των οποίων στο Εθνικό Θέατρο, ενώ απασχολήθηκε στην ελληνική ραδιοφωνία και στην τηλεόραση. Η πρώτη εμφάνισή του χρονολογείται το 1962, όταν συμμετείχε στο θίασο του Μάνου Κατράκη ερμηνεύοντας το ρόλο του χάρου, στην παράσταση "Το τραγούδι του νεκρού αδερφού" του Mίκη Θεοδωράκη.

Απεβίωσε στις 7 Φεβρουαρίου 2023 σε ηλικία 88 ετών. 

## Λογοτεχνία

Λάτρης της λογοτεχνίας και ιδιαίτερα του φανταστικού, έχει προλογίσει έργα και συγγράψει κριτικές και άρθρα σε περιοδικά και εφημερίδες.

Η πεντάτομη ανθολογία του *Το ελληνικό φανταστικό διήγημα* από τις εκδόσεις Αίολος περιέχει 167 ελληνικά διηγήματα της φανταστικής λογοτεχνίας με γραπτά, μεταξύ άλλων, από τους Ιάκωβο Πολυλά, Αλέξανδρο Παπαδιαμάντη και Κ.Π. Καβάφη, Φαίδρο Μπαρλά, Ρένο Αποστολίδη, Φρέντυ Γερμανό, Ανδρέα Λασκαράτο, Δημοσθένη Βουτυρά, Φώτη Κόντογλου Μανώλη Κανελλή, Τριαντάφυλλο Πίττα, Νίκο Ζακόπουλο και Γιώργο Μπαλάνο. ** Έχει παράλληλα ασχοληθεί με όλα τα είδη της λογοτεχνίας ενώ έχει εικονογραφήσει και προλογίσει πολλά βιβλία.

Έχει τιμηθεί με το βραβείο Karel (1993) για την προσφορά του στην φανταστική λογοτεχνία.

## Διακρίσεις

## Λογοτεχνία

## Συλλογικά έργα

## Φιλμογραφία

## Θεατρικές Παρατάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Αναφορές


Κατηγορία:Έλληνες συγγραφείς του 20ού αιώνα
Κατηγορία:Έλληνες εικονογράφοι
Κατηγορία:Έλληνες κριτικοί του θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Μιχάλης Γιαννάκης

Ο **Μιχάλης Γιαννάκης** είναι Έλληνας πολιτικός, πρώην γενικός γραμματέας των Ανεξάρτητων Ελλήνων και πρώην γραμματέας της Νέας Μεταρρυθμιστικής Ριζοσπαστικής Ανασυγκρότησης.

## Βιογραφικά Στοιχεία
Γεννήθηκε στο Σχηματάρι το 1959. Είναι νυμφευμένος με την Ξανθή Σκιαδά και έχουν δύο αγόρια, τον Βαγγέλη και τον Θεόδωρο. Σπούδασε Βιολογία στη Θεσσαλονίκη (1976–1981) και είναι γνώστης της αγγλικής γλώσσας. 

Το 2004 εκλέγεται για πρώτη φορά βουλευτής Βοιωτίας με τη Νέας Δημοκρατίας (ΝΔ) και επανεκλέγεται στις εκλογές του 2007. Στις εκλογές του 2009 επανεκλέγεται στο Νομό Βοιωτίας ως μοναδικός βουλευτής της Νέας Δημοκρατίας και αναλαμβάνει καθήκοντα πολιτικής ευθύνης του Τομέα Ενέργειας και Φυσικών Πόρων της Νέας Δημοκρατίας. Με απόφαση του Προέδρου της ΝΔ, αναλαμβάνει από τον Ιανουάριο του 2011 ως τον Φεβρουάριο 2012 καθήκοντα Αναπληρωτή Γραμματέα Προγράμματος του κόμματος. 

Τον Φεβρουάριο του 2012, μετά την καταψήφιση της Β' Δανειακής Σύμβασης, διαγράφεται από την Κοινοβουλευτική Ομάδα της ΝΔ και από τους καταλόγους του κόμματος. Τον επόμενο μήνα προσχωρεί στο κόμμα των Ανεξάρτητων Ελλήνων και αναλαμβάνει καθήκοντα Γενικού Γραμματέα του κόμματος. 

Στις βουλευτικές εκλογές της 6ης Μαΐου 2012, εκλέγεται με το ψηφοδέλτιο Επικρατείας των Ανεξάρτητων Ελλήνων, στις Βουλευτικές εκλογές της 17ης Ιουνίου 2012, δεν εκλέχτηκε με το ψηφοδέλτιο Επικρατείας των Ανεξάρτητων Ελλήνων.   

Στις 12 Δεκεμβρίου 2012, ανακοίνωσε την αποχώρησή του από τους Ανεξάρτητους Έλληνες. 

## Παραπομπές


Κατηγορία:Βουλευτές Βοιωτίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 06/2012
Ιωάννης Τσακασιάνος

Ο **Ιωάννης Τσακασιάνος** (Ζάκυνθος 1853 – Ναύπλιο 1908) ήταν Έλληνας ποιητής της Επτανησιακής Σχολής. Συνέγραψε λυρικά ποιήματα καθώς και σατιρικά, τα οποία υπήρξαν δημοφιλή την εποχή του εξ αιτίας του ηπίου περιεχομένου τους.

## Βιογραφικά στοιχεία
Γεννήθηκε το 1853 στη Ζάκυνθο. Ο πατέρας του είχε βενετσιάνικη αριστοκρατική καταγωγή, ενώ η μητέρα του ασχολούνταν με την υφαντική. Είχε πέντε αδέλφια εκ των οποίων δύο κορίτσια και τρία αγόρια. Όταν ήταν μικρός εργάστηκε ως βοηθός στο κουρείο που λειτουργούσε ο θείος του στη Ζάκυνθο, το οποίο ήταν ένα από τα πλέον γνωστά στην υψηλή κοινωνία της Ζακύνθου. Εκεί, ήρθε σε επαφή με καλλιτέχνες και ποιητές, μελέτησε ποίηση, έμαθε ξένες γλώσσες και κιθάρα. Έδειξε μεγάλο ενδιαφέρον, και οι ικανότητες του σε αυτά τον έκαναν γνωστό στους αριστοκρατικούς κύκλους της εποχής του. Ήταν ανάμεσα στους συνιδρυτές του περιοδικού *Ποιητικός Άνθων*, όντας ένας από τους σημαντικότερους χρηματοδότες του. Το περιοδικό αυτό απέκτησε φήμη και αναγνώριση από λόγιους της εποχής όπως ο Ανδρέας Λασκαράτος και ο Αριστοτέλης Βαλαωρίτης. Στο περιοδικό αυτό, ο Τσακασιάνος δημοσίευε ποιήματα, χρησιμοποιώντας κυρίως το ψευδώνυμο *Σπουργίτης*.

Στη συνέχεια αποφάσισε να ασχοληθεί με το θέατρο. Έγινε ιμπρεσάριος και εργολάβος του θερινού θεάτρου της Ζακύνθου, το οποίο κατασκευάστηκε με δικά του έξοδα. Βρέθηκε στη Νάπολη όπου γνωρίστηκε με πρωταγωνίστρια του θεάτρου Ροσίνι, και εμπνεύστηκε τη δημιουργία θιάσου. Ο θίασος όμως δεν ευδοκίμησε και ο Τσακασιάνος οδηγήθηκε σε οικονομική καταστροφή. Στη συνέχεια αποχώρησε από την πατρίδα του και μετέβη στην Αθήνα όπου εξέδωσε τις επιτυχημένες ποιητικές συλλογές *Κόντε Σπουργίτης* και *Πρωτοχρονιάτικο δώρο*. Μετά την επιτυχία αυτή επέστρεψε στη Ζάκυνθο όπου άνοιξε βιβλιοπωλείο, το οποίο όμως δεν πέτυχε οικονομικά. Μετά από ενέργειες της Σοφίας Τρικούπη, αδελφής του Χαριλάου, διορίστηκε υποτελώνης κατά σειρά στο Φισκάρδο, στην Ιθάκη, στην Κόπραινα, στην Κυπαρισσία, στον Πόρο, στην Άρτα, στη Λευκάδα, στη Λάρισα και τέλος στο Ναύπλιο, χωρίς όμως να αποκτήσει οικονομική ευχέρεια. Πέθανε στο Ναύπλιο το 1908, και κηδεύτηκε στη Ζάκυνθο.

## Εργογραφία
Ανάμεσα στα σημαντικότερα του έργα περιλαμβάνονται τα εξής:
**Φιλιά και κλάυματα*, 1879.
**Στιχουργήματα*, 1884.
**Σπουργίτης, Αποχαιρετισμός του Κοντούση, Νέος δασμός*, Ζάκυνθος, τυπ. Ο Φώσκολος, 1888.
**Ο Κόντε-Σπουργίτης*, Αθήνα, τυπ. Κορίννης, 1888.
**Άπαντα Α΄*, Αθήνα, 1926

## Παραπομπές


## Βιβλιογραφία
*Αβουρής Σπύρος, «Τσακασιάνος Ιωάννης», *Μεγάλη Εγκυκλοπαίδεια της Νεοελληνικής Λογοτεχνίας*. Αθήνα, Χάρη Πάτση, χ.χ.
*Βαλέτας Γ. Μ., «Τσακασιάνος Ιωάννης», *Μεγάλη Ελληνική Εγκυκλοπαίδεια*. Αθήνα, Πυρσός, 1933
*Ζώντος Α. Ι., *Γιάννης Τσακασιάνος· Ο άνθρωπος και ο ποιητής*. Αθήνα, τυπ. Α. Γ. Ματαράγκα, 1932
*Μπαρλάς Τάκης, «Τα πενηντάχρονα του Γιάννη Τσακασιάνου», *Νέα Εστία*, ετ. ΛΒ΄, 1/12/1958, αρ. 754.
*Ξενόπουλος Γρηγόριος, «Προεισήγησις», *Πρόλογος στον Κόντε-Σπουργίτη*. Αθήνα, τυπ. Κορίννης, 1888
*Παλαμάς Κωστής, «Τσακασιάνος», *Γιάννης Τσακασιάνος Άπαντα Α΄*, σσ. 5-12. Αθήνα, 1926

Κατηγορία:Έλληνες ποιητές
Κατηγορία:Νεοέλληνες ποιητές